  Майя Бывальцева 20-тӥ тулыспалэ Удмуртиысь Калыкъёслэн эшъяськон юртсы удмурт но пор кылъёсъя нырысетӥ вожвылъяськонэ ӧте, ивортэ ужъюртлэн пресс-службаез. Анай кыллэн калыккуспо нуналэз азьын егитъёслэн «Шунды» но «Ужара» огазеяськонъёссылэн командаоссы пумиськозы. Кылбуръя, крезьгуръя но эктонъя вожвылъяськонъёсын командаос возьматозы, мар одӥг кадез но кыӵе пӧртэмлыкъёсыз соослэн кылъёссылэн, кызьы егитъёс дунъяло анай кылзэс. Ӝытлэн куноосыз – Удмурт кун университетысь Удмурт кылосбуръя, финно-угроведениея но журналистикая институтын фин кылъя дышетӥсь Эса-Юсси Салминен но Сыктывкаырсь кун университетын дышетскись Василий Епанов. Ужрад 18 часын кутскоз. Тегъёс: Мерлык Ижкар егитъёс Удмуртия удмуртъёс Калыкъёслэнэшъяськонюртсы Шунды поръёс  